Борис Младенов-Young
Юбилейно
10 години Клиника по Хематология

chitanka.info

Десет години борба за искрица живот!

Стъпка по стъпка преследвахме твърдо смъртта,

търсейки в мрак непрогледен спасителен брод,

за да възвърнем отново в света радостта.

Десет години събирахме опит горчив,

ту победители, ту победени в двубой

с призрачен враг, но по пътя неравен, трънлив,

ни за минутка не спряхме, не бихме отбой.

Десет години дарявахме миг подир миг,

късахме здраве от нашите щедри сърца,

нашата обич човешка бе броня и щик,

нашата вяра — звезда пътеводна в нощта.

Десет години Голгота… жестока съдба,

нощи безсънни и жадни очи за живот.

Колко от тях с помощта ни намериха брод,

за да се върнат отново с усмивка в света!

София — 1983 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.